21.12.2017 klo 16:42
Supersuosittu Mamma Mia! jatkuu pian. Jatko-osa kertoo osittain Donnan nuoruudesta.
Suosittu Mamma Mia! saa jatkoa.
Mukana on monta uutta näyttelijää.
Ensimmäinen traileri julkaistiin tänään.
Suosittu musikaalielokuva Mamma Mia! saa jatkoa. Uutuuselokuva on edeltäjänsä tapaan musikaali. Lähes kaikki elokuvassa mukanaolleet ovat päivittäneet sosiaaliseen mediaan elokuvan tekemisen vaiheista. Nyt elokuva on saatu päätökseen ja traileri on julkaistu.
Mamma Mian jatko-osa kantaa nimeä Mamma Mia! Here We Go Again. Elokuvassa tullaan näkemään Meryl Streep, Amanda Seyfried, Pierce Brosnan, Colin Firth, Christine Baranski, Julie Walters, Dominic Cooper ja Stellan Skarsgård. Uusina mukaan tulevat Lily James, Jeremy Irvine, Hugh Skinner, Jessica Keenan Wynn, Alexa Davies sekä Josh Dylan.
Jatko-osassa kerrotaan lisää Donnan nuoruudesta. Nuoruusosioissa Donnaa esittää Lily James.
Jatko-osassa perehdytään tarkemmin Donnan nuoruuteen. Vasemmalla Meryl Streep aikuisena Donnana ja vasemmalla Downton Abbey-näyttelijänäkin tunnettu Lily James. James näyttelee elokuvassa nuorta Donnaa. AOP